ສະຫະລັດສະກັດກັ້ນ ກໍາປັ່ນເກົາຫລີເໜືອ
ສະຫະລັດສະກັດກັ້ນເຮືອເກົາຫລີເໜືອລໍານຶ່ງທີ່ສົງໄສວ່າ ບັນທຸກສິນຄ້າຕ້ອງຫ້າມ ໄປໃຫ້ມຽນມາ.
ສະຫະລັດກ່າວວ່າ ກອງທັບເຮືອຂອງຕົນໄດ້ ສະກັດກັ້ນເຮືອເກົາຫລີເໜືອລໍານຶ່ງໄວ້ ທີ່ສົງ ໄສວ່າ ຂົນເຕັກໂນໂລຈີລູກສອນໄຟໄປໃຫ້ ມຽນມາ ແລະໄດ້ບັງຄັບເຮືອລໍານັ້ນໃຫ້ກັບ ຄືນໄປຍັງເກົາຫລີເໜືອ ຫລັງຈາກປະເຊີນ ໜ້າກັນເປັນເວລາຫລາຍມື້ ທ່ານ Gary Samore ຜູ້ຊ່ອຍວຽກພິເສດ ຂອງປະທານາທິບໍດີບາຣັກ ໂອບາມາ ກ່າວ ວ່າເຮືອບັນທຸກສິນຄ້າຂອງເກົາຫລີເໜືອ ຊື່ ວ່າ M/V Light ຊຶ່ງມີການສົງໄສກັນວ່າ ເຮືອລໍານີ້ບັນທຸກສິນຄ້າຕ້ອງຫ້າມ ເຊ່ນພວກ ອາວຸດຂະໜາດນ້ອຍ ຫລືເຕັກໂນໂລຈີລູກສອນໄຟ ໄປໃຫ້ມຽນມາ ເຮືອພິຄາດ McCampbell ຂອງກອງທັບເຮືອສະຫະລັດໄດ້ສະກັດກັ້ນເຮືອລໍາດັ່ງກ່າວທີ່ ຕິດທຸງຂອງປະເທດ Belize ໃນເຂດນ່ານນໍ້າສາກົນໃນວັນທີ 26 ພຶດສະພາຜ່ານມາ ແລະ ໄດ້ຮັບອະນຸຍາດຈາກ Belize ໃຫ້ເຂົ້າຄົ້ນເຮືອລໍານີ້ໄດ້ ແຕ່ພວກລູກເຮືອເກົາຫລີເໜືອບໍ່ ຍອມໃຫ້ຂຶ້ນໄປເທິງເຮືອ ແລະຫລັງຈາກການປະເຊີນໜ້າກັນທາງທະຫານເປັນເວລາສອງ ສາມມື້ ແລະຄວາມກົດດັນທາງການທູດ ເຮືອລໍານີ້ກໍໄດ້ແລ່ນກັບຄືນສູ່ເກົາຫລີເໜືອ ບັນດາເຈົ້າໜ້າທີ່ສະຫະລັດບັນລະຍາຍເຫດການດັ່ງກ່າວວ່າ ເປັນໂຕຢ່າງອັນນຶ່ງກ່ຽວກັບ ວິທີການທີ່ພວກເຂົາເຈົ້າສາມາດໃຊ້ທັງອໍານາດທາງກອງທັບເຮືອ ແລະຄວາມກົດດັນທາງ ການທູດ ເພື່ອບັງຄັບໃຊ້ການລົງໂທດຂອງສະຫະປະຊາຊາດຕໍ່ເກົາຫລີເໜືອນັ້ນ ຫລັງ ຈາກເກົາຫລີເໜືອ ໄດ້ທົດລອງອາວຸດນີວເຄລຍ ໃນປີ 2009